

Upute za prijavitelje

na Javni poziv

za financiranje programa, projekata, manifestacija i aktivnosti od interesa za opće dobro koje provode udruge i ostale neprofitne organizacije na području Grada Pule - Pola u 2024. godini

**Datum raspisivanja javnoga poziva: 29.02.2024. godine**

**Rok za dostavu prijava: 30.03.2024. godine.**

**SADRAŽAJ:**

CILJEVI, PRIORITETNA PODRUČJA, IZNOSI I TRAJANJE FINANCIRANJA

* 1. Ciljevi natječaja i prioriteti za dodjelu sredstava .………………………………..1
	2. Prioritetna područja………………………………………………………….…...1
	3. Ukupna vrijednost poziva, planirani iznosi za pojedina područja…………….….2
	4. Vrijeme trajanja financiranja………………………………………………….….2

PRIHVATLJIVI PRIJAVITELJI I PARTNERI

* 1. Prihvatljivi prijavitelji………………………………………………………...….3
	2. Neprihvatljivi prijavitelji………………...……………….…………….…….…..4
	3. Prihvatljivi partneri na projektu/programu……………………………………….4

PRIHVATLJIVI I NEPRIHVATLJIVI TROŠKOVI

* 1. Prihvatljivi i neprihvatljivi troškovi...……………………………………….…...5
	2. Izravni troškovi...…………………………………………………………….......6
	3. Neizravni troškovi…...…………………………………….…………………......6
	4. Neprihvatljivi troškovi…........…………………………………………………....7
	5. Zabrana dvostrukog financiranja…….……...………………………….………...7

NAČIN PRIJAVE NA JAVNI POZIV

* 1. Kako se prijaviti?...................................................................................................8
	2. Prijava programa/projekata smatra se potpunom ukoliko sadrži sve prijavne obrasce i obvezne priloge sačinjene sukladno javnom pozivu i uputama za prijavitelje…………………………………………………………………….….8
		1. Prijava na javni poziv smatra se potpunom ukoliko sadrži sve prijavne obrasce i obvezne priloge sačinjene sukladno javnom pozivu i uputama za prijavitelje…………………………………………………………….…….8
		2. Prije potpisivanja Ugovora, temeljem Odluke o dodjeli financijskih sredstava, prijavitelji koji ostvaruju pravo na financijska sredstva temeljem Javnog poziva dužni su priložiti sljedeće…………………………………….……..9
	3. Rok za slanje prijave……………………………………………………………..10
	4. Kome se obratiti ukoliko imate pitanja?................................................................10

PROCJENA PRIJAVA I DONOŠENJE ODLUKE O DODJELI SREDSTAVA

* 1. Provjera ispunjavanja propisanih formalnih uvjeta javnog poziva……………...11
	2. Podnošenje prigovora…………………………………………………………….13
	3. Procjena prijava koje su zadovoljile propisane…………………………………..14
	4. Odluka o dodjeli financijskih sredstava…………………………………………..16
	5. Prigovor na odluku o dodjeli financijskih sredstava...…………………………...16

SKLAPANJE UGOVORA O FINANCIRANJU PROGRAMA/PROJEKTA, ISPLATA SREDSTAVA, PRAĆENJE

* 1. Sklapanje ugovora o financiranju…………………………………………………17
	2. Praćenje provedbe odobrenih i financiranih programa i projekata i vrednovanje provedenih natječaja/poziva……………………………………………………….18
	3. Povrat sredstava...…………………………………………………………………19

OKVIRNI KALENDAR NATJEČAJNOG POSTUPKA

* 1. Okvirni kalendar……………………………………………………………...……20

Ciljevi, prioritetna područja, iznosi i trajanje financiranja

* 1. **CILJEVI NATJEČAJA I PRIORITETI ZA DODJELU SREDSTAVA**

Pružanje potpore udrugama i ostalim neprofitnim organizacijama čije aktivnosti doprinose zadovoljenju javnih potreba i ispunjavanju ciljeva definiranih strateškim dokumentima Grada Pule – Pola, a koje su programski usmjerene na rad u područjima naznačenim u Javnom pozivu te čiji programi, projekti, manifestacije i aktivnosti doprinose razvoju prioritetnih područja iz Javnog poziva.

1. **PRIORITETNA PODRUČJA**

Udruge i ostale neprofitne organizacije koje su programski usmjerene na rad u područjima Javnog poziva mogu podnijeti prijavu za jednogodišnju financijsku podršku programu, projektu, manifestaciji i aktivnostima od interesa za opće dobro koje provode na području Grada Pule – Pola u 2024. godini, a koje pridonose razvoju slijedećih prioritetnih područja:

1. Prioritetno područje: NACIONALNE ZAJEDNICE I MANJINE
2. Prioritetno područje: VJERSKE ZAJEDNICE
3. Prioritetno područje: UDRUGE PROIZAŠLE IZ RATA
4. Prioritetno područje: SINDIKALNE ORGANIZACIJE
* Projektom se smatra skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.
* Programi su kontinuirani procesi koji se u načelu izvode u dužem vremenskom razdoblju kroz niz različitih aktivnosti čiji su struktura i trajanje fleksibilniji.
* Jednodnevne i višednevne manifestacije su aktivnosti koje provode neprofitne organizacije s ciljem davanja dodatne ponude na području Grada i razvoja Grada općenito.
1. **UKUPNA VRIJEDNOST POZIVA, PLANIRANI IZNOSI ZA POJEDINA PODRUČJA**

Ukupno planirana vrijednost Javnog poziva na godišnjoj razini je 88.261,00 €.

Planirana vrijednost Javnog poziva po prioritetnim područjima, najniži i najviši iznos sredstava koji se može prijaviti i ugovoriti po pojedinoj prijavi i očekivani broj ugovora po područjima određuju se kako slijedi:

Tablica 01.

|  |  |  |  |  |  |
| --- | --- | --- | --- | --- | --- |
| Oznaka prioritetnog područja  | Prioritetno područje | Planirani ukupni iznos sredstava po područjima  | Najniži iznos sredstava koji se može prijaviti i ugovoriti po pojedinoj prijavi  | Najviši iznos sredstava koji se može prijaviti i ugovoriti po pojedinoj prijavi  | Očekivani broj ugovora  |
| 1. | nacionalne zajednice i manjine | 39.817,00 € | 100,00 € | 10.000,00 € | 30 |
| 2. | vjerske zajednice | 1.991,00 € | 100,00 € | 1.500,00 € | 4 |
| 3. | udruge proizašle iz rata | 43.799,00 € | 100,00 € | 10.000,00 € | 25 |
| 4. | sindikalne organizacije | 2.654,00 € | 100,00 € | 1.500,00 € | 3 |

Grad Pula može financirati i do 100% vrijednosti prihvatljivih troškova programa, odnosno do visine najviših iznosa po prioritetnim područjima navedenih u tablici. Isto tako, programi se mogu dijelom financirati i iz drugih (javnih ili prihvatnih) izvora vodeći računa da se poštuje odredba zabrane dvostrukog financiranja.

1. **VRIJEME TRAJANJA FINANCIRANJA**

Financijska sredstva koje Grad dodjeljuje putem ovog Javnog poziva odnose se na jednogodišnje financijske podrške programima, projektima, manifestacijama i aktivnostima od interesa za opće dobro koje će se provoditi u kalendarskoj godini za koju se Poziv raspisuje (2024. godina).

Prihvatljivi prijavitelji i partneri

1. **PRIHVATLJIVI PRIJAVITELJI**

Pravo prijavljivanja na ovaj Poziv imaju udruge, vjerske zajednice i sindikalne organizacije koje ispunjavaju slijedeće uvjete:

- **udruge** moraju biti upisane u Registar udruga te imati usklađene statute sa Zakonom o udrugama („Narodne novine“ br. 74/14, 70/17, 98/19, 151/22); **vjerske zajednice** moraju biti upisane su Evidenciju vjerskih zajednica u RH ili Evidenciju pravnih osoba Katoličke Crkve u RH na temelju Zakona o pravnom položaju vjerskih zajednica („Narodne novine“ br. 83/02, 73/13); **sindikalne organizacije** moraju biti upisane su u službenu evidenciju „Popis sindikata registriranih u Ministarstvo rada i mirovinskog sustava“, na temelju Zakona o reprezentativnosti udruga poslodavaca i sindikata („Narodne novine“ br. 93/14, 26/15),

- upisane u Registar neprofitnih organizacija, izuzev vjerskih zajednica na temelju Zakona o financijskom poslovanju i računovodstvu neprofitnih organizacija čl. 34., st. 6. („Narodne novine“ br. 121/14, 114/22) i vode transparentno financijsko poslovanje u skladu s propisima o računovodstvu neprofitnih organizacija,

- osoba ovlaštena za zastupanje udruge (i potpisivanje ugovora o dodjeli financijskih sredstava) je u mandatu, što se potvrđuje uvidom u Registar udruga ili u drugom odgovarajućem registru,

- rad/djelatnost je vezana uz prioritetna područja ovog Poziva, odnosno svojim su se statutom ili drugim općim aktom opredijelile za obavljanje djelatnosti koje su predmet financiranja sukladno ovom Pozivu,

- ispunjava obveze plaćanja doprinosa za mirovinsko i zdravstveno osiguranje i plaćanja poreza, te drugih davanja prema državnom proračunu i proračunima jedinica lokalne samouprave,

- podmirila je sve doprinose i platila porez, što se dokazuje potvrdom izdanom od strane Ministarstva financija - Porezne uprave (koja se dostavlja prije potpisivanja ugovora o dodjeli financijskih sredstava).

- imaju uredno ispunjene obveze iz svih prethodno sklopljenih ugovora o financiranju iz proračuna Grada Pule – Pola i prema svim drugim davateljima financijskih sredstava iz javnih izvora te su podnijeli valjana izvješća o izvršenim programima financiranim iz proračuna u prethodnim godinama u za to određenom roku te nisu nenamjenski trošili prethodno dodijeljena sredstva iz javnih izvora, što se potvrđuje izjavom koju potpisuje osoba ovlaštena za zastupanje

- imaju podmirene sve obaveze prema proračunu Grada Pule – Pola,

- imaju zadovoljavajuće organizacijske kapacitete i ljudske resurse za provedbu programa, projekta, manifestacije, aktivnosti,

- provode program na području Grada Pule-Pola ili imaju korisnike s područja Grada Pule,

- imaju utvrđen način javnog objavljivanja financijskog izvješća o radu za proteklu godinu, izuzev vjerskih zajednica i sindikalnih organizacija na temelju čl. 37, st. 3. Zakona o financijskom poslovanju i računovodstvu neprofitnih organizacija („Narodne novine“ br. 121/14, 114/22).

- za prijavljeni program nisu u cijelosti već odobrena sredstva iz drugih izvora,

- protiv osobe ovlaštene za zastupanje udruge (koja je potpisala obrasce za prijavu programa i osobe koja potpisuje ugovor o financiranju) i voditelja programa ili projekta se ne vodi kazneni postupak i nije pravomoćno osuđen za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21) u daljnjem tekstu Uredba.

**2.2. NEPRIHVATLJIVI PRIJAVITELJI**

**Na ovaj Javni poziv ne mogu se prijaviti :**

* ogranci, podružnice i slični ustrojbeni oblici udruga, vjerskih zajednica i sindikalnih organizacija koje nisu registrirane sukladno pozitivnim pravnim propisima, kao pravne osobe.
* udruge, vjerske zajednice i sindikalne organizacije koje su u postupku stečaja ili likvidacije,
* udruge, vjerske zajednice i sindikalne organizacije kojima je osnivač ili jedan od osnivača politička stranka.

**2.3. PRIHVATLJIVI PARTNERI NA PROJEKTU/PROGRAMU**

Partnerstvo u provedbi projekta, programa, manifestacije i aktivnosti je poželjno i dodatno se boduje kod ocjene prijave, ali nije obavezno.

Poželjno je partnerstvo sa srodnim udrugama, programsko partnerstvo i suradnja, ostvarivanje međusektorskog partnerstva udruga s predstavnicima javnog i poslovnog sektora u svrhu jačanja potencijala za razvoj lokalne zajednice.

Ako se projekt/program realizira u partnerstvu, partner mora biti pravna osoba upisana u odgovarajući registar ili drugi oblik službene evidencije te zadovoljiti sve ostale uvjete prihvatljivosti koji vrijede za prijavitelja.

Projektne aktivnosti partnera moraju biti jasno specificirane u prijavi projekta. Prijavu zajedničkog projekta, programa, manifestacije, aktivnosti predaje nositelj bez obzira na vrstu i broj partnera u provedbi projekta.

Partnerstvo u projektu dokazuje se Izjavom o partnerstvu potpisanom i ovjerenom pečatom (kada je primjenjivo prema Zakonu o udrugama „Narodne novine“ br. 70/17) od strane nositelja projekta i svakog partnera na projektu. Ugovor o financijskoj potpori zaključit će se s nositeljem projekta koji je ujedno odgovoran za provedbu projekta, namjensko trošenje odobrenih sredstava i redovito izvještavanje. Ukoliko se program ne prijavljuje u partnerstvu, prijavitelj nije dužan dostaviti Izjavu o partnerstvu (Obrazac 2).

Prihvatljivi i neprihvatljivi troškovi

**3.1. PRIHVATLJIVI I NEPRIHVATLJIVI TROŠKOVI**

Korisniku financijske potpore sredstva se mogu osigurati samo za namjenski dio troškova koji je nužno potreban za provedbu programa, projekta, manifestacije, aktivnosti.

Prilikom procjene prijave ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova, ekonomičnost ukupnog proračuna i njegovih pojedinačnih stavki prema konkretnom i jasno izloženom programskom sadržaju prijavnice.

Grad neće financirati aktivnosti udruga koje se sukladno Zakonu i drugim pozitivnim propisima smatraju gospodarskom djelatnošću udruga.

Stavke u specifikaciji troškova projekta/programa nije moguće zaokruživati na veće brojčane (skupne) iznose. Kao opis stavke nije moguće koristiti nejasne nazive stavki ili koristiti opće oblike poput: materijalni troškovi, održavanje i sl. iz kojih nije razvidno o kakvom se konkretnom trošku radi.

Planirani troškovi moraju biti isključivo povezani s provedbom projekta/programa.

**3.2.** **IZRAVNI TROŠKOVI**

U skladu s prihvatljivim troškovima, opravdanim se smatraju sljedeći izravni troškovi udruge, neprofitne organizacije neposredno vezani za provedbu programa/projekta u razdoblju provedbe programa/projekta:

* troškovi provedbe programa/projekta neposredno vezani i nužni za provedbu aktivnosti,
* troškovi zaposlenika angažiranih na programu/projektu za plaće, poreze i doprinose iz plaće i druge troškove vezane uz plaću u maksimalnom bruto iznosu od najviše 20% vrijednosti troškovnika programa/projekta koji se traži od Grada Pule – Pola za pojedinog zaposlenika,
* naknade ostalim osobama izvan radnog odnosa angažiranih na programu/projektu,
* putni troškovi i troškovi smještaja izravno povezani sa provedbom programa/projekta, u iznimnim slučajevima, kada je kroz pregovaranje s nadležnim upravnim tijelom Grada utvrđeno da se u slučaju višednevnih i međunarodnih programa dio tih troškova može priznati kao prihvatljiv trošak,
* troškovi kupnje ili iznajmljivanja opreme i materijala namijenjenih isključivo za program/projekt,
* ostali troškovi izravno vezani uz provedbu aktivnosti programa ili projekta

**3.3. NEIZRAVNI TROŠKOVI**

Osim izravnih, korisniku sredstava se može odobriti i pokrivanje dijela neizravnih troškova koji neizravno doprinose realizaciji projekta/programa kao što su: režijski troškovi (energija, voda,…), uredski materijal, sitan inventar, telefon, pošta, solemizirana bjanko zadužnica (iako je takav trošak izdavanja zadužnice nastao prije početka provedbe projekta) i drugi neizravni troškovi, u maksimalnom iznosu do 20% ukupnog odobrenog iznosa financiranja iz proračuna Grada.

U iznimnim slučajevima na temelju opravdanog zahtjeva prilikom ugovaranja provedbe programa/projekta udio neizravnih troškova može biti veći od 20% od ukupno odobrenog iznosa financiranja.

Prihvatljivi planirani neizravni troškovi su svi oni prihvatljivi troškovi koje u programu/projektu korisnik sredstava ne može identificirati kao troškove koji se izravno odnose na program/projekt, ali koji se mogu prikazati i opravdati kao troškovi koji su napravljeni u neposrednoj vezi s izravnim prihvatljivim troškovima programa/projekta.

**3.4. NEPRIHVATLJIVI TROŠKOVI**

Neprihvatljivim troškovima projekta ili programa smatraju se:

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz javnih izvora,
* kupovina zemljišta ili građevina,
* gubici na tečajnim razlikama,
* zajmovi trećim stranama,
* troškovi smještaja, osim iznimke sukladno čl. 48., alineja 3 Pravilnika o financiranju programa i projekata od interesa za opće dobro koje provode udruge na području Grada (Službene novine - Bollettino ufficiale Pula - Pola, broj 6/16, 1/22) kada je kroz pregovaranje s nadležnim upravnim tijelom Grada utvrđeno da se u slučaju međunarodnih programa dio tih troškova može priznati kao prihvatljiv trošak,
* troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s nadležnim upravnim tijelom Grada dio tih troškova može priznati kao prihvatljiv trošak),
* nerealni troškovi (npr. neuobičajeno visoki honorari),
* troškovi koji nisu predviđeni ugovorom,
* troškovi koji nisu nužni za provedbu programa/projekta…

**3.5. ZABRANA DVOSTRUKOG FINANCIRANJA**

Bez obzira na kvalitetu predloženog programa ili projekta Grad neće dati financijska sredstva za aktivnosti koje se već financiraju iz nekog javnog izvora i po posebnim propisima kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.

Način prijave na javni poziv

* 1. **KAKO SE PRIJAVITI?**

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnoj stranici www.pula.hr na poveznici <https://www.pula.hr/hr/novosti/obavijesti/detail/26848/javni-poziv-za-financiranje-programa-projekata-manifestacija-i-aktivnosti-od-interesa-za-opce-dobro-koje-provode-udruge-i-ostale-neprofitne-organizacije-na-podrucju-grada-pule-pola-u-2024-godini/>

Obrasci koji su sastavni dio dokumentacije popunjavaju se na računalu.

Svi propisani obrasci trebaju biti potpisani i ovjereni pečatom (kada je primjenjivo prema Zakonu o udrugama „Narodne novine“ br. 70/17) od strane ovlaštene osobe podnositelja zahtjeva.

Prijavu na Javni poziv, sa svim obveznim prilozima, prijavitelj dostavlja u elektroničkom obliku (PDF format) na adresu elektroničke pošte:

**lokalna@pula.hr**

U naslovu e-maila mora biti naznačeno: Javni poziv, naziv prioritetnog područja za kojeg se podnosi prijava. Maksimalna veličina svih dokumenta po dostavljenoj prijavi ne smije biti veća od 25Mb.

Prijave koje nisu dostavljene u elektroničkom obliku na propisanim obrascima, u propisanom roku, popunjene na računalu, koje nisu potpisane i ovjerene, nepotpune prijave i prijave koje ne sadrže obvezne priloge, smatrat će se nevažećima te se neće razmatrati.

* 1. **PRIJAVA PROGRAMA/PROJEKATA SMATRA SE POTPUNOM UKOLIKO SADRŽI SVE PRIJAVNE OBRASCE I OBVEZNE PRILOGE SAČINJENE SUKLADNO JAVNOM POZIVU I UPUTAMA ZA PRIJAVITELJE**
		1. Prijava na Javni poziv smatra se potpunom ukoliko sadrži sve prijavne obrasce i obvezne priloge sačinjene sukladno Javnom pozivu i Uputama za prijavitelje:
1. Popunjen, potpisan i ovjeren pečatom prijavitelja (kada je primjenjivo prema Zakonu o udrugama „Narodne novine“ br. 70/17) **Obrazac prijave na Javni poziv (Obrazac 1)**,
2. Popunjena, potpisana i ovjerena pečatom prijavitelja i partnera (kada je primjenjivo prema Zakonu o udrugama „Narodne novine“ br. 70/17) **Izjava o partnerstvu** **(Obrazac 2)**, ukoliko se program prijavljuje u partnerstvu (potrebno je priložiti onoliko obrazaca koliko ima partnera na projektu),
3. Popunjena, potpisana i ovjerena pečatom prijavitelja (kada je primjenjivo prema Zakonu o udrugama „Narodne novine“ br. 70/17) **Izjava o ispunjenim obvezama (Obrazac 4)**,
4. Popunjena, potpisana i ovjerena pečatom prijavitelja (kada je primjenjivo prema Zakonu o udrugama „Narodne novine“ br. 70/17) **Izjava o istinitosti i vjerodostojnosti podataka u prijavi (Obrazac 5)**,
5. **Statut udruge**, ukoliko je došlo do promjene koja još nije unesena u Registar udruga.
	* 1. Prije potpisivanja Ugovora, temeljem Odluke o dodjeli financijskih sredstava, prijavitelji koji ostvaruju pravo na financijska sredstva temeljem Javnog poziva dužni su priložiti sljedeće:
6. **Revidirani Obrazac prijave na Javni poziv (Obrazac 1),**
7. Popunjena, potpisana i ovjerena pečatom prijavitelja (kada je primjenjivo prema Zakonu o udrugama „Narodne novine“ br. 70/17) **Izjava o nepostojanju dvostrukog financiranja (Obrazac 3)**,
8. **Bjanko zadužnicu** za prijavitelje kojima je odobreno financiranje u iznosu većem od 9.900,00 €, s naznakom najvišeg iznosa sukladno članku 9. Pravilnika o obliku i sadržaju bjanko zadužnice ("Narodne novine", br. 115/12, 82/17, 154/22), a koji je prvi veći iznos od iznosa financiranja,
9. **Uvjerenje nadležnog suda (**moguće preuzeti putem sustava eGrađani), ne starije od 8 dana od dana donošenja Odluke o dodjeli financijskih sredstava, da se protiv osobe ovlaštene za zastupanje udruge (koja je potpisala obrasce za prijavu programa i osobe koja potpisuje ugovor o financiranju) i voditelja programa ili projekta ne vodi kazneni postupak i nije pravomoćno osuđen za prekršaj ili kazneno djelo iz članka 48. Uredbe (NN 26/15, 37/21),
10. Ispunjen i potpisan obrazac **Izjave o suglasnosti za uvid u kaznenu evidenciju i presliku osobne iskaznice ili putovnice** za svakog izvoditelja aktivnosti koji će biti u kontaktu s djecom do 18 godina tijekom provedbe projekta na temelju čl. 13. st. 4. Zakona o pravnim posljedicama osude, rehabilitaciji i kaznenoj evidenciji (»Narodne novine« br. 143/12 ,105/15, 32/17 i 53/22),
11. **Potvrda Ministarstva financija/Porezne uprave** o stanju javnog dugovanja za prijavitelja i partnere iz koje je vidljivo da organizacija nema duga,

Svi prijavitelji i njihovi partneri podnošenjem prijave daju svoju suglasnost Gradu Puli – Pola da u njoj navedene osobne podatke prikuplja i obrađuje u svrhu prikupljanja i financiranja programa, projekata, manifestacija i aktivnosti od interesa za opće dobro koje provode udruge i ostale neprofitne organizacije na području Grada Pule - Pola u 2024. godini, te da ih može koristiti u svrhu uplate odobrenih financijskih sredstava, kontaktiranja i objave na internetskim stranicama i/ili u javnom glasilu Grada Pule-Pola. Prava prijavitelja i postupanje u odnosu na njegove osobne podatke objavljena su na <http://www.pula.hr/hr/gdpr/>

1. **ROK ZA SLANJE PRIJAVE**

Rok za podnošenje prijava je 30 dana od dana objave Javnog poziva, odnosno najkasnije do 23:59h **30.03.2024. godine**. Prijave koje nisu dostavljene u navedenom roku neće se razmatrati.

**4.4. KOME SE OBRATITI UKOLIKO IMATE PITANJA?**

Sva pitanja mogu se postaviti elektroničkim putem, slanjem upita na adresu elektroničke pošte:

moris.zikovic@pula.hr ili mirna.mosnja@pula.hr

najkasnije do 15.03.2024. godine. Odgovori na najčešće postavljana pitanja objaviti će se na web stranici Grada Pule-Pola na poveznici:

<https://www.pula.hr/hr/novosti/obavijesti/detail/26848/javni-poziv-za-financiranje-programa-projekata-manifestacija-i-aktivnosti-od-interesa-za-opce-dobro-koje-provode-udruge-i-ostale-neprofitne-organizacije-na-podrucju-grada-pule-pola-u-2024-godini/> i to najkasnije 7 dana prije isteka Javnog poziva.

U svrhu osiguranja ravnopravnosti svih potencijalnih prijavitelja, Grad Pula – Pola ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

Procjena prijava i donošenje odluke o dodjeli sredstava

Sve pristigle i zaprimljene prijave proći će kroz sljedeću proceduru:

**5.1. PROVJERA ISPUNJAVANJA PROPISANIH FORMALNIH UVJETA JAVNOG POZIVA**

Po isteku roka za podnošenje prijava po Javnom pozivu, Povjerenstvo za pripremu i provedbu postupka te provjeru ispunjavanja propisanih formalnih uvjeta Poziva nadležnog upravnog tijela Grada pristupit će postupku ocjene ispunjavanja propisanih formalnih uvjeta Poziva.

U postupku provjere ispunjavanja propisanih formalnih uvjeta Poziva provjerava se:

* je li prijava dostavljena na pravi Javni poziv i u zadanom roku
* jesu li dostavljeni, potpisani i ovjereni svi obvezni obrasci
* je li dostavljena sva obvezna popratna dokumentacija
* je li zatraženi iznos sredstava unutar financijskih pragova postavljenih u Javnom pozivu
* jesu li prijavitelj i partnerske organizacije prihvatljivi sukladno uputama za prijavitelje
* jesu li ispunjeni drugi propisani uvjeti Javnog poziva.

|  |
| --- |
| **OBRAZAC ZA PROVJERU FORMALNIH UVJETA PRIJAVE** |
| **NAZIV PRIJAVITELJA/PROJEKTA** |  |

|  |  |  |
| --- | --- | --- |
|  | PRILOZI | DA/NE |
| 1. | Popunjen, potpisan i ovjeren pečatom prijavitelja (kada je primjenjivo prema Zakonu o udrugama „Narodne novine“ br. 70/17) Obrazac prijave na Javni poziv na propisanome obrascu – **Obrazac 1** |  |
| 2. | Popunjena, potpisana i ovjerena pečatom prijavitelja (kada je primjenjivo prema Zakonu o udrugama „Narodne novine“ br. 70/17) Izjava o partnerstvu na propisanom obrascu – **Obrazac 2,** ukoliko se projekt/program provodi u partnerstvu |  |
| 3. | Popunjena, potpisana i ovjerena pečatom prijavitelja (kada je primjenjivo prema Zakonu o udrugama „Narodne novine“ br. 70/17) Izjava o ispunjenim obvezama-**Obrazac 4** |  |
| 4. | Popunjen, potpisan i ovjeren pečatom prijavitelja (kada je primjenjivo prema Zakonu o udrugama „Narodne novine“ br. 70/17) Izjava o istinitosti i vjerodostojnosti podataka u prijavi - **Obrazac 5** |  |
| 5. | Prijavitelj upisan u Registar neprofitnih organizacija, izuzev vjerskih zajednica  |  |
| 6. | Prijavitelj upisan u Registar udruga Republike Hrvatske, Evidenciju vjerskih zajednica u RH ili Evidenciju pravnih osoba Katoličke Crkve u RH ili Popis sindikata registriranih u Ministarstvo rada i mirovinskog sustava |  |
| 7. | Statut udruge, ukoliko je došlo do promjene koja još nije unesena u Registar udruga |  |
| 8. | Je li prijava dostavljena na pravi Javni poziv i u zadanom roku? (područje programa/projekta treba odgovarati području na Obrascu 1, djelatnost prijavitelja vezana za prioritetno područje) |  |
| 9. | Je li zatraženi iznos sredstava unutar financijskog okvira iz Javnog poziva? |  |
| 10. | Rad/djelatnost prijavitelja je vezan uz prioritetna područja ovog Poziva  |  |
| 11. | Prijavitelj provodi program na području Grada Pule-Pola ili ima korisnike s područja Grada Pule |  |
| PRIJAVA ZA DOVOLJAVA FORMALNE UVJETE |  |

Prijave koje nisu ispunile propisane formalne uvjete Poziva odbit će se iz razloga ne ispunjavanja propisanih formalnih uvjeta Poziva.

Prijave koje su ispunile formalne uvjete upućuju se u daljnju proceduru, odnosno na stručno ocjenjivanje.

Grad Pula-Pola zatražit će dopunu natječajne dokumentacije ukoliko je u prijavi došlo do manje tehničke pogreške (npr. nedostaje potpis na obrascu i sl.) koja ne utječe na stvarnu kvalitetu prijave. Prijavitelj je na zahtjev za dopunu natječajne dokumentacije dužan dostaviti traženo u roku od 5 dana od dana dostave obavijesti o dopuni natječajne dokumentacije. Obavijest o dostavi dopune nadležni Odjel dostaviti će na e-mail prijavitelja koji je naveden u Obrascu prijave na ovaj Javni poziv.

**5.2. PODNOŠENJE PRIGOVORA**

Prijavitelji čije prijave budu odbijene iz razloga ne ispunjavanja propisanih uvjeta, o toj činjenici bit će obaviještene u roku od najviše 8 dana od dana donošenja Odluke, nakon čega imaju narednih 8 dana od dana prijema obavijesti, podnijeti prigovor pročelniku nadležnog upravnog tijela Grada koji će u roku od 8 dana od primitka prigovora odlučiti o istome.

U slučaju prihvaćanja prigovora od strane pročelnika nadležnog upravnog tijela Grada, prijava će biti upućena u daljnju proceduru na stručno ocjenjivanje, a u slučaju neprihvaćanja prigovora prijava će biti odbijena o čemu će biti obaviješten prijavitelj koji je prigovor podnio.

Odluka kojom je odlučeno o prigovoru je konačna.

* 1. **PROCJENA PRIJAVA KOJE SU ZADOVOLJILE PROPISANE FORMALNE UVJETE NATJEČAJA**

Prijave koje su ispunile propisane formalne uvjete Poziva upućuju se u daljnju proceduru, odnosno na stručno ocjenjivanje Povjerenstvu za ocjenjivanje prijava nadležnog upravnog tijela Grada. Povjerenstvo razmatra i ocjenjuje samo one prijave koje su ispunile propisane formalne uvjete Poziva.

Prijave se ocjenjuju sukladno kriterijima za procjenu projekta ili programa određenih člankom 29. Pravilnika o financiranju programa i projekata od interesa za opće dobro koje provode udruge na području Grada Pule – Pola („Službene novine“ Grada Pule broj 6/16, 1/22).

KRITERIJI ZA PROCJENU PROJEKTA ILI PROGRAMA SE ODNOSE NA:

* kvalitetu i relevantnost prijave: usklađenost s ciljevima i načelima postavljenim u Javnom pozivu sukladno strateškim i planskim dokumentima Grada, definiranje ciljnih skupina i krajnjih korisnika, izvedivost, očekivane rezultate i učinke,
* procjenu dosadašnjeg iskustva podnositelja prijave u provedbi istog ili sličnog programa ili projekta,
* procjenu proračuna programa ili projekta (realnost, učinkovitost, njegova razrađenost i povezanost s aktivnostima, korisnicima i rezultatima koji se očekuju, vlastiti doprinos podnositelja prijave, sufinanciranje od drugih donatora, dokumentiranost pojedinih stavki proračuna),
* inovativnost programa ili projekta (primjena najboljih praksi u odgovarajućem području)
* odnos vrijednosti projekta u odnosu na društvenu korist (koji mora biti obavezno zastupljen s minimalnim udjelom od 30% ukupnog broja bodova koji se mogu dodijeliti pojedinom projektu ili programu).

|  |  |
| --- | --- |
| **NAZIV PROGRAMA/PROJEKTA** | **NAZIV PRIJAVITELJA** |
|  |  |
| **OBRAZAC ZA VREDNOVANJE PRIJAVE** |
| **R.BR.** |  | **Kriterij** | **Bodovi** | **Ostvareno****bodova** |
| 1 | Predloženi program/projekt je detaljno, konkretno i jasno opisan | 0-5 |  |
| 2 | Program/projekt realno je provediv na predloženi način (ciljevi projekta/programa jasno su definirani i realno dostižni, aktivnosti projekta/programa su jasne, opravdane, razumljive i provedive) | 0-10 |  |
| 3 | Program/projekt ima jasno definiranu ciljanu skupinu, izravne korisnike obuhvaćene programom/projektom. | 0-5 |  |
| 4 | Neposredna društvena korist za lokalnu zajednicu; utjecaj programa/projekta na ciljanu skupinu, krajnje korisnike u dugoročnom razdoblju. (definira li i u kojoj mjeri projekt/program njihove probleme i potrebe te pridonosi li projekt/program i u kojoj mjeri rješavanju problema korisnika) | 0-20 |  |
| 5 | Provedba programa/projekta pridonosi razvoju prioritetnogpodručja | 0-20 |  |
| 6 | Troškovi provedbe programa/projekta realni su u odnosu na predviđene aktivnosti, neposredno su vezani i nužni za provedbu aktivnosti | 0-5 |  |
| 7 | Sufinanciranje projekta/programa iz drugih izvora | 0-5 |  |
| 8 | Sposobnosti prijavitelja da samostalno ili u suradnji s partnerskim organizacijama provede predloženi program/projekt (iskustvo, zadovoljavajući organizacijski kapaciteti i ljudski resursi za provedbu programa/projekta, sposobnosti i vještine za njegovo provođenje te znanja o problemima koji se rješavaju programom/projektom) | 0-5 |  |
| 9 | Kvaliteta i uspjesi u dosadašnjem radu prijavitelja (iskustvo u provođenju sličnih ili istih programa/projekata, evaluacija u izvršenju dosadašnjih programa/projekata) | 0-15 |  |
| 10 | Poticanje partnerstva, umrežavanja i suradnje | 0-5 |  |
| 11 | U kojoj mjeri je program/projekt održiv i nakon isteka financijske podrške Grada? | 0-5 |  |
| **Ukupno** | 100 |  |

**Završni komentar Povjerenstva**

Evaluacijski kriteriji podijeljeni su u nekoliko područja procjene. Svakom području procjene dodjeljuje se bod između 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično.

Određenom kriteriju može se dodijeliti i “0” bodova ukoliko se iz dostavljene prijavne dokumentacije ne može procijeniti u kojoj je mjeri kriterij zadovoljen.

**SUSTAV BODOVANJA:**

Maksimalni broj bodova: 100 bodova

Programi/projekti koji su ostvarili manje od 50 bodova neće se financirati.

Programi/projekti koji su ostvarili od 51 do 70 bodova financirat će se do maksimalno 50% iznosa zatražene financijske potpore. Programi/projekti koji su ostvarili od 71 do 90 bodova financirat će se od 51% do 80 % iznosa zatražene financijske potpore.

Programi/projekti koji su ostvarili od 91 do 100 bodova financirat će se od 81 % do 100 % iznosa zatražene financijske potpore.

**Predsjednik/ca Povjerenstva**

**5.4 ODLUKA O DODJELI FINANCIJSKIH SREDSTAVA**

Odluku o dodjeli financijskih sredstava donosi Gradonačelnik, uzimajući u obzir sve utvrđene činjenice i mogućnosti proračuna.

Nakon donošenja Odluke o dodjeli financijskih sredstava, Grad će javno objaviti rezultate poziva s podacima o udrugama, programima/projektima kojima su odobrena sredstva i iznosima odobrenih sredstava financiranja.

Odluka se objavljuje na mrežnoj stranici Grada Pule – Pola www.pula.hr

Grad će, u roku od 8 dana od donošenja Odluke o dodjeli financijskih sredstava obavijestiti udruge čiji programi ili projekti nisu prihvaćeni za financiranje o razlozima ne financiranja njihova projekta ili programa.

**5.5. PRIGOVOR NA ODLUKU O DODJELI FINANCIJSKIH SREDSTAVA**

Prijavitelji kojima nisu odobrena financijska sredstva, može se na njihov zahtjev u roku od 3 dana od dana primitka pisane obavijesti o rezultatima poziva omogućiti uvid u zbirnu ocjenu njihovog programa ili projekta.

Grad daje neuspješnim prijaviteljima na uvid samo dokumentaciju i podatke koji se odnose na njihovu prijavu. Zahtjev za uvid u ocjenu kvalitete prijavljenog programa ili projekta dostavlja se Gradu pisanim putem (u elektroničkoj formi).

Grad prijaviteljima koji su nezadovoljni Odlukom o dodjeli financijskih sredstava omogućuje pravo na prigovor.

Prigovor ne odgađa izvršenje Odluke i daljnju provedbu postupka po Javnom pozivu.

Prigovor se može podnijeti na natječajni postupak.

Prigovori se podnose nadležnom upravnom tijelu Grada u pisanom obliku, u roku od 8 dana od dana dostave pisane obavijesti o rezultatima natječaja, a odluku po prigovoru, uzimajući u obzir sve činjenice donosi Gradonačelnik Grada Pule-Pola.

Rok za donošenje odluke po prigovoru je 8 dana od dana primitka prigovora.

Postupak dodjele financijskih sredstava udrugama je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku.

Odluka Gradonačelnika kojom je odlučeno o prigovoru je konačna.

Sklapanje ugovora o financiranju programa/projekta, isplata sredstava, praćenje

**6.1. SKLAPANJE UGOVORA O FINANCIRANJU**

Prije potpisivanja ugovora o financiranju prijavitelji su dužni dostaviti dokumentaciju propisanu točkom **4.2.2.** ovih Uputa za prijavitelje.

 Sa svim prijaviteljima kojima su odobrena financijska sredstva Grad će potpisati ugovor o financiranju programa ili projekata najkasnije 20 dana od dana donošenja Odluke o financiranju.

Nadležno upravno tijelo Grada prethodno će pregovarati o stavkama proračuna programa/projekta i aktivnostima u opisnom dijelu programa/projekta koje treba izmijeniti, koji postupak je potrebno okončati prije potpisivanja ugovora. Tako izmijenjen obrazac prijave postaje sastavni dio ugovora.

Prijavitelji su dužni u roku od 8 dana od dana donošenja Odluke nadležnom odjelu dostaviti revidirani Obrazac prijave na Javni poziv (Obrazac 1).

Svako odstupanje od revidiranog Obrasca prijave na Javni poziv (Obrazac 1) bez pisanog odobrenja nadležnog upravnog tijela Grada smatrat će se nenamjenskim trošenjem sredstava.

Ugovor se sastoji od općih uvjeta i posebnog dijela.

Općim uvjetima koji se odnose na ugovore o dodjeli bespovratnih financijskih sredstava korisnicima mogu se utvrditi opće obveze, obveza dostavljanja podataka i financijskih i opisnih izvještaja, odgovornost, sukob interesa, povjerljivost, javnost i vidljivost, vlasništvo/korištenje rezultata i opreme, procjena i praćenje projekta, izmjene i dopune ugovora, prijenos prava, provedbeni rok programa ili projekta, produženje, odgađanje, viša sila i rok dovršetka, raskid ugovora, rješavanje sporova, prihvatljivi troškovi, računi i tehničke i financijske provjere, konačni iznos financiranja od strane davatelja financijskih sredstava, te povrat sredstava i pripadajućih kamata i sredstava za osiguranje povrata sredstava u slučaju ne vraćanja neutrošenih ili nenamjenski utrošenih sredstava.

Posebni dio ugovora čine specifičnosti svakog ugovora kao što su ugovorne strane, naziv programa ili projekta, iznos financiranja, rokovi provedbe i slično.

**6.2. PRAĆENJE PROVEDBE ODOBRENIH I FINANCIRANIH PROGRAMA I PROJEKATA I VREDNOVANJE PROVEDENIH NATJEČAJA/POZIVA**

S ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva, nadležni upravni odjel Grada ovlašten je pratiti provedbu financiranih programa ili projekata korisnika, sukladno važećim propisima.

Praćenje će se vršiti temeljem opisnih i financijskih izvješća korisnika sredstava i, po potrebi, terenskom provjerom kod korisnika.

Terensku provjeru kod korisnika, odgovarajuće mjerilima utvrđenim Uredbom Vlade Republike Hrvatske, provest će, radi cjelovitosti nadzora namjenskog korištenja proračunskih sredstava, nadležni upravni odjel.

Uz opisna izvješća, Grad može tražiti, dostavu popratnih materijala kao što su isječci iz novina, video zapisi, fotografije i drugo.

U financijskom izvješću navode se cjelokupni troškovi programa, projekta ili inicijative, neovisno o tome iz kojeg su izvora financirani.

U financijskom izvješću obvezno se dostavljaju dokazi o nastanku troška podmirenog iz sredstava Grada:

* za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
* za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.

Svi korisnici sredstava iz Proračuna Grada Pule-Pola dužni su izraditi i dostaviti nadležnom upravnom odjelu Grada Pule-Pola godišnje Izvješće o ostvarivanju programa i Financijsko izvješće o namjenskom utrošku sredstava iz Proračuna Grada Pule za razdoblje 01. siječnja do 31. prosinca 2024. godine (Obrazac izvješća o ostvarenju programa).

Rok za dostavu godišnjeg izvješća za 2024. godinu je do 31.01.2025. godine.

Programski i financijski izvještaji u odnosu na svaki potpisani ugovor i sva popratna dokumentacija i obvezni prilozi dostavljaju se u elektroničkom obliku (PDF format) na adresu elektroničke pošte:

**lokalna@pula.hr**

Podnositelji prijava na zahtjev davatelja financijskih sredstava, dužni su dostaviti na uvid svu potrebnu izvornu dokumentaciju i obvezne priloge u izvorniku.

Svi propisani obrasci trebaju biti potpisani i ovjereni pečatom (kada je primjenjivo prema Zakonu o udrugama „Narodne novine“ br. 70/17) od strane ovlaštene osobe podnositelja zahtjeva i voditelja programa ili projekata te na zahtjev davatelja financijskih sredstava dostavljaju se u izvorniku. Maksimalna veličina svih dokumenta po dostavljenoj prijavi ne smije biti veća od 25Mb.

**6.3. POVRAT SREDSTAVA**

Grad će od korisnika financiranja, u pisanom obliku, zatražiti povrat sredstava za provedbu odobrenog programa ili projekta u slučaju kada utvrdi da korisnik financiranja:

* nije realizirao program ili projekt utvrđen proračunom i ugovorom,
* nije utrošio sva odobrena sredstva,
* sredstva nije namjenski koristio,
* iz neopravdanih razloga nije podnio izvještaj u propisanom roku.

Korisnik financiranja će Gradu, najkasnije u roku od 30 dana od primitka pisanog zahtjeva, sukladno uputama Grada da to učini, vratiti sve iznose uplaćene preko utvrđenog konačnog iznosa kao i sva neutrošena sredstva te nenamjenski utrošena sredstva.

Ukoliko korisnik ne vrati sredstva u određenom roku, Grad će povećati dospjele iznose dodavanjem zatezne kamate.

Iznosi koji se trebaju vratiti davatelju financijskih sredstava mogu se prebiti bilo kojim potraživanjem koje korisnik financiranja ima prema Gradu. To neće utjecati na pravo ugovornih stranaka da se dogovore o plaćanju u ratama.

U slučaju kada korisnik financiranja nije vratio sredstva sukladno odredbama Uredbe i Pravilnika, Grad će aktivirati sredstva osiguranja plaćanja koje je korisnik financiranja sukladno uvjetima Javnog poziva dostavio prije potpisivanja ugovora.

Sredstva osiguranja plaćanja koja ne budu realizirana, vraćaju se korisniku financiranja nakon odobrenja konačnog izvještaja o provedbi programa ili projekta.

U slučaju kada korisnik financiranja ne vrati sredstva Gradu, Grad će donijeti odluku da prijave koje na poziv pristignu od strane tog prijavitelja u narednom razdoblju od 3 godine ne uzme u razmatranje.

Korisnik se obvezuje na svim tiskanim, video i drugim materijalima vezanim uz program istaknuti logotip i naziv Grada Pula-Pola kao institucije koja financira program te pored hrvatskog jezika istaknuti ravnopravno i talijanski prijevod teksta poštujući Statut Grada Pula-Pola (Službene novine – Bollettino ufficiale Pula-Pola broj 7/09, 16/19, 12/11, 1/13, 2/18, 2/20, 4/21 i 5/21) kojim su pripadnici autohtone talijanske nacionalne zajednice zajamčena prava na javnu uporabu njihovog jezika.

Okvirni kalendar natječajnog postupka

**7.1. OKVIRNI KALENDAR**

Grad Pula – Pola ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na mrežnoj stranici Grada Pule - Pola: www.pula.hr.

|  |  |
| --- | --- |
| **Faze natječajnog postupka** |  **Rok** |
| Objava natječaja | 29.02.2024. |
| Rok za slanje prijava | 30.03.2024. |
| Rok za slanje pitanja vezanih uz natječaj | 15.03.2024. |
| Rok za provjeru propisanih formalnih uvjeta natječaja | 10.04.2024. |
| Rok za slanje obavijesti o nezadovoljavanju propisanih formalnih uvjeta natječaja | u roku od 8 dana od dana donošenja odluke o ne ispunjavanju propisanih formalnih uvjeta Poziva |
| Rok za procjenu prijava koje su zadovoljile propisane formalne uvjete natječaja | 25.04.2024. |
| Rok za objavu Odluke o dodjeli financijskih sredstava i slanjeobavijesti prijaviteljima | 03.05.2024. |
| Rok za ugovaranje | 17.05.2024. |